Die Heilige Gees begelei jou om Christusgesentreerd en Bybelgeoriënteerd te leef. Ons het nou herhaaldelik gesien dat deel daarvan is dat jy Bybelse waarhede vir jouself mag en moet toe-eien. Paulus se beskrywing van die gelowige se geestelike identiteit in Romeine 8 hierbo, bied ’n ideale oefenveld. Lees hierdie gedeelte nog ’n keer deur. Ontvang nou hierdie Skrifgedeelte asof hy dit onder leiding van die Heilige Gees vir jou geskryf het. Skryf die waarhede in jou eie woorde neer. Spreek elke waarheid oor jou lewe uit. Dit is wie God se Woord sê jy is. Word hierdie waarhede.